Lod broioù nho deus tamm ezhomm da lezenniñ war traoù a seurt-se war a seblant, hag a lez o frankiz dan dud… Evel-just e chom ur yezh bennak ar yezh bennañ, de facto, ha ne vez ket kavet ar paperioù melestradurel e 200 yezh, met dan nebeutañ ne vez ket gwasket an dud war ar pemdeiz. Abegoù a zo tu da gavout aes a-walch evit an diouer a lezenn, meskaj ar pobloù, an niver bras a dud o komz ar yezh hag he stadud anat, hag all, hag en em choulenn a cheller peseurt diforch a rafe da vat ma vefe skarzhet al lodenn-se eus bonreizh ar Stad Chall. Dam soñj ne cheñchfe hogos netra. E 36 bro emañ ar galleg da yezh ofisiel pe yezh bennañ (55 evit ar saozneg; 24 evit an arabeg, hervez wikipedia-santel), 200 milion a dud a gomzfe galleg da yezh bennañ, ha 500 milion a ouife galleg dre ar bed (500 milion/ 1,8 miliard evit ar saozneg). Wouhoù, gant hon 150 000 a dud (ha choazh…) e vo lazhet ar galleg, dao dezhi… Pfff ! Ha petra soñj dezho ? e vefe disoñjet ar yezh ganeomp ? Pa lavaromp dezho eo ur binvidigezh kaout ur yezh ouzhpenn, perak e yafemp ni da dufañ war ar galleg ?